Адразу ж пасьля яго затрыманьня на мінулым тыдні супрацоўнікі КДБ запэўнівалі журналістаў, што арышт былога банкіра не зьвязаны зь ягонай дзейнасьцю на пасадзе кіраўніка банку, а Краўцоў падазраецца ў зьдзяйсьненьні шэрагу эканамічных злачынстваў як заснавальнік некалькіх камэрцыйных фірмаў. І нечакана 5 верасьня старшыня КДБ Леанід Ерын заявіў журналістам, што арышт Краўцова наўпрост зьвязаны з ягонай прафэсійнай дзейнасьцю менавіта на пасадзе старшыні МінскКомплексБанку. Вось такая непасьлядоўнасьць.